સ્વામીજીએ ભવિષ્યવાણી કરી છે : હવે ‘શૂદ્રો’ કહેવાતા લોકોનું કચડાયેલાઓનું રાજ્ય સ્થપાશે! સ્વામીજી ઉમેરે છે, મારા પ્રિય દેશબાંધવો. આપણા સમાજના કથિત નિમ્ન-કક્ષાના લોકો, અજ્ઞાની લોકો, ગરીબો, અભણ, મોચી, ભંગી (સફાઈ કામદાર), એ સઘળાં આપણા જ રક્ત-મજ્જા-માંસ-સ્નાયુઓ છે ! એ આપણા જ બાંધવો છે ! આ રીતે સંપૂર્ણ રાષ્ટ્રનું-સમગ્ર સમાજનું આંતરિક-સ્વૈચ્છિક શુદ્ધીકરણ, એકરસતા, સમરસતાયુક્ત સુધારણાનો સ્વામી વિવેકાનંદજીનો હકારાત્મક (પોઝિટિવ) અભિગમ; આજના કથિત આંબેડકરવાદીઓને ગમશે નહીં જ ! કારણ કે સ્વામીજીનો અભિગમ પ્રાયશ્ર્ચિત્ત ભાવથી, આપણાં કેટલાક પૂર્વજોના પાપોને નષ્ટ કરવાનો રહ્યો છે. તેથી જ તેમાં સંઘર્ષ કે વેરવસૂલી નહીં, પરંતુ એકાત્મભાવનો સંદેશ રહેલો છે. પરંતુ કમનસીબે આજના સ્યુડો આંબેડકરવાદીઓ -વાસ્તવમાં તેઓ જેહાદી તત્ત્વો છે, - માઓવાદી-નક્સલવાદી છે, જેમને મન ભારતમાં નાત-જાતવાદને ખત્મ કરવો એટલે હિન્દુધર્મને જ ખત્મ કરવો એવો અર્થ કમનસીબે વ્યવહારમાં થઈ રહ્યો છે !